wannaphong/clean_thaiwikipedia huggingface dataset:
# ตำบลกุดชุมแสง
ตำบลกุดชุมแสง เป็นตำบลหนึ่งในอำเภอหนองบัวแดง จังหวัดชัยภูมิ ตั้งอยู่ห่างจากตัวอำเภอประมาณ 7 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลกุดชุมแสง

 การปกครอง 
ตำบลกุดชุมแสง แบ่งการปกครองออกเป็น 18 หมู่บ้าน คือ

 หมู่ที่ 1 นาคานหัก	
 หมู่ที่ 2 นาทุ่งใหญ่	
 หมู่ที่ 3 กุดชุมแสง	
 หมู่ที่ 4 หนองหอย	
 หมู่ที่ 5 หนองแก	
 หมู่ที่ 6 หนองลุมพุก	
 หมู่ที่ 7 โชคอำนวย	
 หมู่ที่ 8 นาสมบูรณ์	
 หมู่ที่ 9 นาชุมแสง	
 หมู่ที่ 10 หนองหอยเหนือ	
 หมู่ที่ 11 ชุมชนพัฒนา	
 หมู่ที่ 12 นาอุดม	
 หมู่ที่ 13 หนองชุมแสง	
 หมู่ที่ 14 โนนชุมแสง	
 หมู่ที่ 15 ใหม่นาดี	
 หมู่ที่ 16 หนองลุมพุกใต้	
 หมู่ที่ 17 คลองชุมแสง	
 หมู่ที่ 18 ทุ่งแลนคา

 สถานที่สำคัญ 
 การศึกษา
 ศูนย์พัฒนาเด็กเล็ก จำนวน 5 แห่ง
 ศูนย์พัฒนาเด็กเล็กวัดชัยภูมิพิทักษ์ผาเกิ้ง
 ศูนย์พัฒนาเด็กเล็กวัดป่าสุริยวงศ์
 ศูนย์พัฒนาเด็กเล็กวัดศาลาวรรณ
 ศูนย์พัฒนาเด็กเล็กวัดชัยภูมิพิทักษ์ผาเกิ้ง (สาขาวัดแสงอรุณ)บ้านนาทุ่งใหญ่
 ศูนย์พัฒนาเด็กเล็กวัดศาลาวรรณ(สาขาวัดลุมพินี)
 โรงเรียน
 โรงเรียนบ้านกุดชุมแสง
 โรงเรียนบ้านโชคอำนวย	
 โรงเรียนบ้านนาคานหักประชานุสรณ์	
 โรงเรียนบ้านนาทุ่งใหญ่	
 โรงเรียนบ้านหนองลุมพุก	
 โรงเรียนบ้านหนองสะแก	
 โรงเรียนบ้านหนองหอย
 โรงเรียน
 โรงเรียนคูเมืองวิทยา

 การศาสนา
วัด/ สำนักสงฆ์วัดในตำบลกุดชุมแสง อำเภอหนองบัวแดง จังหวัดชัยภูมิ. เข้าถึงได้จาก:  ระบบทะเบียนวัด .จาก สำนักงานพระพุทธศาสนาแห่งชาติ

 วัดชัยภูมิพิทักษ์	
 วัดโชคอำนวย		
 วัดนาทุ่งใหญ่	
 วัดป่าสุริยวงศ์		
 วัดป่าหนองลุมพุก	
 วัดพนังโสภาราม	
 วัดลุมพินี	
 วัดศรีมงคล	
 วัดศาลาวรรณ

 การสาธารณสุข 
 โรงพยาบาลส่งเสริมสุขภาพตำบลกุดชุมแสง
# ชีปอลาตา
ชีปอลาตา (หรือ) หรือ ชิพอลาตา (,) เป็นไส้กรอกสดชนิดหนึ่งซึ่งเชื่อกันว่าเกิดขึ้นในประเทศฝรั่งเศส ชื่อของไส้กรอกชนิดนี้ปรากฏในตำราอาหาร  โดยแอ็สกอฟีเย ฉบับ ค.ศ. 1903 ชีปอลาตาโดยทั่วไปจะเป็นไส้กรอกรูปร่างเรียวยาว

โดยทั่วไปแล้วชีปอลาตาจะทำจากเนื้อหมูบดหยาบปรุงรสด้วยเกลือ พริกไทยดำ และเครื่องเทศหรือสมุนไพรต่าง ๆ ตามแต่สูตรเช่นเซจ ไทม์ พริกเชอร์รี หรือจันทน์เทศ เป็นต้น
 ชื่อ ชีปอลาตา มีที่มาจากภาษาฝรั่งเศส และน่าจะมีรากศัพท์มาจากภาษาอิตาลีว่า ชีปอลลาตา  ซึ่งแปลว่า "ทำด้วยหอมใหญ่" โดยบางแหล่งข้อมูลชี้ว่าอาจจะเกี่ยวข้องกับสตูหอมใหญ่และไส้กรอกhttp://www.ochef.com/747.htm  นอกจากนี้ในตำราอาหาร Il cucchiaio d'argento ก็ยังมีสูตรไข่เจียวชนิดหนึ่งที่เรียกว่า "ชีปอลลาตา" เช่นกัน

ชีปอลาตาสามารถพบได้ทั่วไปในสหราชอาณาจักร โดยผู้คนจะมักรับประทานไส้กรอกชนิดนี้ในอาหารเย็นวันคริสต์มาส โดยห่อในเบคอนในอาหารที่เรียกว่าพิกส์อินแบลงเคตส์Christmas dinner in England . Retrieved 9 September 2008

การ์นีตูราลาชีปอลาตา  ซึ่งเป็นอาหารฝรั่งเศสชนิดหนึ่งมีส่วนประกอบได้แก่หอมใหญ่ ไส้กรอกชีปอลาตา เกาลัด เนื้อหมูเค็ม และอาจจะมีแคร์รอตด้วย ราดด้วยซอสเดอมี-กลัสหรือมาเดรา
# การนมัสการของคนเลี้ยงแกะ
right|thumb| การนมัสการของคนเลี้ยงแกะ โดยจอร์โจเน, ค.ศ. 1510
right|thumb| การนมัสการของคนเลี้ยงแกะ โดยเอลเกรโก, ราว ค.ศ. 1605–1610
right|thumb| การนมัสการของคนเลี้ยงแกะ โดยมัตตียัส สโตม, ราว ค.ศ. 1635–1640
right|thumb| การนมัสการของคนเลี้ยงแกะ โดยบาร์โตโลเม เอสเตบัน มูริโย, ราว ค.ศ. 1657
 
การนมัสการการของคนเลี้ยงแกะ   ในงานศิลปะของการประสูติของพระเยซู เป็นฉากที่เหล่าคนเลี้ยงแกะเป็นพยานถึงการประสูติของพระเยซูในเมืองเบธเลเฮม ซึ่งเกิดขึ้นถึงหลังจากการประสูติไม่นาน มักจะถูกรวมเข้าด้วยกันในงานศิลปะกับการนมัสการของโหราจารย์ ซึ่งในกรณีนี้มักจะเรียกชื่อของผลงานว่าการนมัสการของโหราจารย์ ฉากคนเลี้ยงแกะรับสาร เมื่อทูตสวรรค์เรียกคนเลี้ยงแกะมายังสถานที่ประสูติ เป็นอีกหัวเรื่องหนึ่งต่างหากในงานศิลปะ

 เรื่องราวในคัมภีร์ไบเบิล 
การนมัสการของคนเลี้ยงแกะเป็นตอนหนึ่งในเรื่องเล่าเกี่ยวกับการประสูติของพระเยซูที่ระบุในพระวรสารนักบุญลูกา ขณะที่เหล่าคนเลี้ยงแกะกำลังเฝ้าดูฝูงแกะของพวกตนในตอนกลางคืนใกล้กับเบธเลเฮม ทูตสวรรค์ปรากฏขึ้นเพื่อประกาศข่าวดีว่า "วันนี้ พระผู้ช่วยให้รอดของพวกท่านคือพระคริสต์องค์พระผู้เป็นเจ้ามาประสูติที่เมืองของดาวิด" ทูตสวรรค์ให้หมายสำคัญว่าเหล่าคนเลี้ยงแกะจะพบพระผู้ช่วยให้รอดในรูปของ "พระกุมารนั้นพันผ้าอ้อมนอนอยู่ในรางหญ้า" "ในทันใดนั้น ชาวสวรรค์หมู่หนึ่ง" (คำภาษากรีกที่ใช้ในที่นี้หมายถึงขบวนทหาร หรือกองทัพ) ปรากฏตัวขึ้นและร่วมกับทูตสวรรค์สรรเสริญว่า "พระสิริมีแด่พระเจ้าในที่สูงสุด สันติสุขจงมีท่ามกลางมนุษย์ทั้งหลายที่พระองค์โปรดปรานนั้น"15 เมื่อทูตสวรรค์เหล่านั้นไปจากพวกเขาขึ้นสู่สวรรค์แล้ว บรรดาคนเลี้ยงแกะก็พูดกันว่า "ให้เราไปยังเมืองเบธเลเฮมดูเหตุการณ์ที่เกิดขึ้นตามที่องค์พระผู้เป็นเจ้าทรงแจ้งกับเรา" 16 เขาก็รีบไป แล้วพบนางมารีย์กับโยเซฟ และพบพระกุมารนั้นนอนอยู่ในรางหญ้าฉากคนเลี้ยงแกะรับสาร ซึ่งฉากก่อนหน้าการนมัสการของคนเลี้ยงแกะเป็นหัวเรื่องที่แยกต่างหากในศิลปะคริสเตียน และบางครั้งก็รวมอยู่ในฉากการประสูติเป็นองค์ประกอบรอบข้าง (แม้ว่าจะเกิดขึ้นก่อนการนมัสการก็ตาม) ดังเช่นในภาพวาดปี ค.ศ. 1485 โดยโดเมนีโก กีร์ลันดาโย ในภาพของกีร์ลันดาโยยังแสดงขบวนเดินทางของโหราจารย์ที่กำลังจะมาถึงพร้อมของขวัญ

 คลังภาพ
# พิกส์อินอะแบลงเคต
พิกส์อินอะแบลงเคต  เป็นอาหารที่ประกอบด้วยไส้กรอกขนาดเล็กห่อในแป้งพายที่นิยมเสิร์ฟเป็นอาหารเรียกน้ำย่อยในสหรัฐ พิกส์อินอะแบลงเคตมักจะสับสนกันกับพิกส์อินแบลงเคตส์ในสหราชอาณาจักรซึ่งประกอบด้วยไส้กรอกเช่นกันแต่ห่อในเบคอน

thumb|พิกส์อินอะแบลงเคตในจาน
วลี "พิกส์อินอะแบลงเคต" โดยทั่วไปจะหมายถึงไส้กรอกฮอตดอกในแป้งสำหรับครัวซ็อง แต่บางครั้งก็อาจจะดัดแปลงไปใช้ไส้กรอกเวียนนาหรือไส้กรอกค็อกเทลแทน หรืออาจจะเปลี่ยนจากแป้งครัวซ็องเป็นแป้งสำหรับบิสกิตแทน ตำราอาหารอเมริกันในช่วงศตวรรษที่ 19 ปรากฏสูตรการทำ "ลิตเทิลพิกส์อินแบลงเคตส์" แต่เมนูดังกล่าวเป็นหอยนางรมห่อในเบคอนซึ่งคล้ายกับเอนเจิลส์ออนฮอร์สแบ็ก เมนูที่ประกอบด้วยไส้กรอกแบบในปัจจุบันนั้นสามารถสืบย้อนไปได้ถึง ค.ศ. 1940 ในตำราอาหารของกองทัพบกสหรัฐซึ่งระบุชื่อเมนูว่า "พอร์กซอซิจลิงส์ (พิกส์) อินแบลงเคตส์"
# สุวัณณเมฆะหมาขนคำ
สุวัณณเมฆะหมาขนคำ เป็นวรรณกรรมพื้นบ้านที่แพร่หลายในกลุ่มชนชาติไท เป็นวรรณกรรมที่รู้จักทั้งในรูปแบบวรรณกรรมมุขปาฐะและเป็นวรรณกรรมลายลักษณ์อักษร มีชื่อเรียกที่แตกต่างกันไปในแต่ละท้องถิ่น เช่นวรรณกรรมล้านนาที่พบจารลงในใบลานเรียก "สุวัณณเมฆะหมาขนคำ" ในภาคอีสานของไทยและลาวที่พบจารลงในใบลานเรียก หมาหยุย หรือ ท้าวหมาหยุย ในกลุ่มวัฒนธรรมไทเขินที่พบจารลงในใบลาน เรียก สุวัณณเมฆ หมาขนคำและหมาฮุย ในกลุ่มวัฒนธรรมไทลื้อเป็นนิทานมุขปาฐะเรียก หมาฮุย หรือ หมาลุย หรือ หมาขนคำ

โครงเรื่องในแต่ละท้องที่คล้ายคลึงกันคือกล่าวถึงพี่น้องกำพร้าและพี่ชายเป็นสุนัข มีเพียงกลุ่มไทลื้อที่เนื้อเรื่องต่างไปอย่างชัดเจนแต่ชื่อเรื่องยังคล้ายกันอยู่ วรรณกรรมเรื่องนี้แต่งเป็นชาดกนอกนิบาตซึ่งเป็นการแต่งเลียนแบบนิบาตชาดกในพระไตรปิฎก

เรื่องราวของเรื่องมีตัวเอกสองพี่น้อง ผู้พี่คือหมาขนคำ ผู้น้องคือสุวัณณเมฆะเป็นผู้มีบุญญาธิการที่ลงมาเกิดเพื่อช่วยเหลือดับทุกข์เข็ญให้กับประชาราษฎร์ เป็นผู้มีคุณธรรมและกตัญญู ทั้งสองใช้คุณธรรมในการผ่านพ้นอุปสรรคทั้งมวล

ต้นฉบับที่พบ จากการศึกษาของธัญญพัทธ์ มิตรศรัณย์ภัทร เมื่อ พ.ศ. 2550 พบต้นฉบับในภาคเหนือของไทย 14 ฉบับ ส่วนวรรณกรรมเรื่อง หมาหยุย พบต้นฉบับในภาคอีสานของไทย 46 ฉบับ พบภาพจิตรกรรมฝาผนังเรื่อง สุวัณณเมฆะหมาขนคำ ที่ศาลารายวัดพระธาตุสุโทนมงคลคีรีสามัคคีธรรม จังหวัดแพร่ และมีภาพจิตรกรรมฝาผนังที่วัดพระธาตุม่วงคำ จังหวัดลำปาง ที่ฐานเจดีย์เก่าวัดนี้มีเรื่องสอดคล้องกันตำนาน และมีรูปปั้นจำลองตัวละครในตำนาน โดยในจังหวัดลำปางมีพื้นที่สำคัญ 3 แหล่งที่เกี่ยวข้องกับหมาขนคำในตำนานนี้คือ ผาสามเส้าที่ริมดอยม่วงคำ โทกหัวช้าง และเวียงนางตอง
# ตำบลนางแดด
ตำบลนางแดด เป็นตำบลหนึ่งในอำเภอหนองบัวแดง จังหวัดชัยภูมิ ตั้งอยู่ห่างจากตัวอำเภอประมาณ 28 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลนางแดด

 การปกครอง 
ตำบลนางแดด แบ่งการปกครองออกเป็น 22 หมู่บ้าน คือ

 หมู่ที่ 1 นางแดดบุ่ง	
 หมู่ที่ 2 ศรีสวรรค์	
 หมู่ที่ 3 โนนเหม่า	
 หมู่ที่ 4 ห้วยกุ่ม	
 หมู่ที่ 5 คลองเจริญ	
 หมู่ที่ 6 โหล่น	
 หมู่ที่ 7 โนนสาธิต	
 หมู่ที่ 8 โนนศรีสง่า	
 หมู่ที่ 9 คลองเตย	
 หมู่ที่ 10 ใหม่สำราญ	
 หมู่ที่ 11 วังตอตั้ง	
 หมู่ที่ 12 นายายชี	
 หมู่ที่ 13 โนนพยอม	
 หมู่ที่ 14 ห้วยกุ่ม 2	
 หมู่ที่ 15 ชีบน	
 หมู่ที่ 16 โนนกะบาก	
 หมู่ที่ 17 หนองจิกพัฒนา	
 หมู่ที่ 18 โนนเหม่า	
 หมู่ที่ 19 นาแม่ปู	
 หมู่ที่ 20 ห้วยสามคลอง	
 หมู่ที่ 21 ดอนเขาเขียว	
 หมู่ที่ 22 ห้วยข่า

 สถานที่สำคัญ 
 การศึกษา
 ศูนย์พัฒนาเด็กเล็ก จำนวน 6 แห่ง
 โรงเรียน
 โรงเรียนบ้านคลองเจริญ	
 โรงเรียนบ้านคลองเตยโนนพยอมประชาสรรค์	
 โรงเรียนบ้านนางแดด	
 โรงเรียนบ้านโนนศรีสง่า	
 โรงเรียนบ้านโนนศรีสง่า สาขาบ้านวังตอตั้ง	
 โรงเรียนบ้านโนนเหม่า	
 โรงเรียนบ้านห้วยกุ่ม	
 โรงเรียนบ้านโหล่นสามัคคี
 โรงเรียนมัธยมศึกษา
 โรงเรียนนางแดดวังชมภูวิทยา รัชมังคลาภิเษก

 การศาสนา
วัด/ สำนักสงฆ์วัดในตำบลนางแดด อำเภอหนองบัวแดง จังหวัดชัยภูมิ. เข้าถึงได้จาก:  ระบบทะเบียนวัด .จาก สำนักงานพระพุทธศาสนาแห่งชาติ

 วัดคลองเตย		
 วัดนาคสุวรรณ		
 วัดโนนพยอม	
 วัดโนนศรีสง่า		
 วัดบ้านโหลนสามัคคีธรรม		
 วัดประชารังสรรค์		
 วัดป่านายายชี	
 วัดพรไตรรัตน์		
 วัดศรีธงชัย	
 วัดศรีสวรรค์		
 วัดสว่างอัมพร		
 วัดห้วยกุ่ม		
 วัดอรัญญวิเวก

โบสถ์คริสต์ 3 แห่ง

 การสาธารณสุข 
 โรงพยาบาลส่งเสริมสุขภาพตำบล 2 แห่ง
# ขนมกุสรัง
ขนมกุสรัง [กุด-สะ-รัง], กุดสลัง หรือ ปุสรัง เดิมมีชื่อว่า ขนมตรุษฝรั่ง เป็นขนมทอดอย่างหนึ่งของไทย พบได้ในชุมชนกุฎีจีน กรุงเทพมหานคร ซึ่งเป็นชุมชนของผู้มีเชื้อสายโปรตุเกสในไทย ขนมนี้มีส่วนประกอบสำคัญคือ แป้งสาลี, ไข่เป็ด, น้ำตาล, เนยขาว, เกลือ และน้ำมันพืช โดยจะถูกทำขึ้นภายในครอบครัวช่วงเทศกาลคริสต์มาส หรือเรียกว่าตรุษฝรั่ง เพื่อแจกจ่ายให้แก่ญาติมิตรที่มาเยี่ยมเยียนบ้านในห้วงเวลาดังกล่าว อันเป็นที่มาของชื่อขนม ตรุษฝรั่ง แล้วออกเสียงเพี้ยนเป็น กุสรัง หรือ กุดสลัง

วิธีทำขนมกุสรัง คือต้องนำส่วนผสมต่าง ๆ มานวดเข้าด้วยกัน ต้องนวดแป้งสาลีกับไข่ด้วยสัดส่วนที่พอเหมาะ จากนั้นให้ตัดแผ่นแป้งออกเป็น 4 เส้น จับแผ่นแป้งมารวมกันหรือสานให้เป็นโบสวยงาม แล้วนำมาขดและพับ ก่อนลงทอดในน้ำมันที่ร้อน เมื่อสุกดีแล้วก็ตักขึ้นรอให้เย็น จากนั้นก็นำไปชุบด้วยน้ำตาล เพื่อให้มีเกล็ดน้ำตาลอยู่ที่ตัวขนม และจากการที่ทำขนมเป็นรูปโบ จึงมีอีกสมญาหนึ่งว่า ขนมโบคริสต์มาส

ขนมกุสรังจะมีรสชาติหวานมัน และผิวสัมผัสกรอบ ปัจจุบันในชุมชนกุฎีจีนเหลือผู้ทำขนมชนิดนี้เพียงสองบ้าน และวางจำหน่ายอยู่ในเฉพาะชุมชนของตนเท่านั้น ไม่สู้แพร่หลายไปที่อื่น
# ถั่วเขียวต้มน้ำตาล
thumb|ถั่วเขียวต้มน้ำตาล (ลฺวี่โต้วชา) ที่ใส่สาหร่ายทะเลตัดเส้น 

ถั่วเขียวต้มน้ำตาล  เป็นของหวานพื้นบ้านที่มีต้นกำเนิดจากประเทศจีนเหมาะสำหรับบรรเทาความอบอ้าวของร่างกายและดับกระหายในฤดูร้อน ทำจากถั่วเขียวและปรุงเหมือนถั่วแดงต้มน้ำตาล โดยถั่วเขียวและน้ำเป็นส่วนผสมหลัก น้ำตาลกรวดเพื่อเพิ่มรสชาติ และมักใส่เฉินผี บางครั้งถั่วเขียวต้มน้ำตาลเสิร์ฟพร้อมสาหร่ายทะเลตัดเส้น หรือส่วนผสมอื่น ๆ

 ชื่อ 
โดยทั่วไปในประเทศจีน ถั่วเขียวต้มน้ำตาลมี 2 ชนิดที่แตกต่างกันคือ ถั่วเขียวต้มน้ำตาลแบบที่มีน้ำค่อนข้างใส ยังเหลือให้เห็นเป็นเมล็ดถั่วที่พองบานติดเปลือก เรียก ลฺวี่โต้วทาง  และแบบที่ปรุงให้เนื้อและเปลือกของถั่วเขียวเข้าด้วยกันโดยการป่น (หรือ การบด) แบบหยาบ ๆ ให้มีเนื้อสัมผัสคล้ายทราย เรียกว่า ลฺวี่โต้วชา 

 ลักษณะ 
ถั่วเขียวต้มน้ำตาล (ลฺวี่โต้วทาง) เสิร์ฟเป็นของหวานได้ทั้งแบบร้อนและเย็น และเป็นทั้งอาหารได้แก่ ข้าวต้มถั่วเขียวโดยการใส่ข้าวต้มและอาจใส่ธัญพืชอื่น นอกจากการเติมน้ำตาลแล้วไม่มีการเติมวัตถุดิบอื่นใดในระหว่างกระบวนการปรุง น้ำตาลที่ใช้อาจเป็นน้ำตาลกรวดหรือน้ำตาลทรายแดง ซึ่งให้รสชาติที่ต่างกัน ส่วนถั่วเขียวบดต้มน้ำตาล (ลฺวี่โต้วชา) ที่มีต้นกำเนิดจากหูหนาน นอกจากการเติมน้ำตาลกรวดมักใส่เฉินผีในการแต่งรสและสมดุลฤทธิ์เย็นของถั่วเขียวที่อาจมากเกินไป จีนทางใต้มักใส่สาหร่ายทะเลลงไปประกอบในแบบของหวานทั้งในลฺวี่โต้วทางและลฺวี่โต้วชา

ถั่วเขียวต้มน้ำตาลเป็นของว่างใช้ดับกระหายคลายร้อนในฤดูร้อน ต่างจากถั่วแดงต้มน้ำตาลที่มักเป็นของว่างใช้เพิ่มความอบอุ่นในฤดูหนาวและเป็นของหวานทั่วไปทั้งในฤดูร้อนและฤดูหนาว

 วิธีทำ 
ถั่วเขียวต้มน้ำตาลไม่เพียงแต่ปรุงเองได้ง่ายที่บ้านเท่านั้น แต่พบขายตามร้านอาหารริมทาง และหาบแร่รถเข็น

เริ่มจากการเตรียมถั่วเขียวโดยล้างถั่วเขียวให้สะอาด เติมน้ำ พักไว้ 3 ชั่วโมงหรือข้ามคืน จนเมล็ดพอง หรืออาจใช้การคั่วบนกระทะก่อนเพื่อได้กลิ่นและลดระยะเวลาจากการต้มเมล็ดถั่วเขียวที่ดิบและไม่แช่น้ำ จากนั้นนำไปต้มไฟแรงจนสุกครึ่ง ต้มประมาณ 15-20 นาทีด้วยไฟกลาง ตักฟองและเปลือกที่หลุดลอยอยู่ด้านบนทิ้ง พอถั่วเขียวเปื่อยได้ที่แล้วให้เติมน้ำตาลลงไป คนจนน้ำตาลละลาย ปิดไฟ

นอกจากน้ำตาลที่เป็นส่วนผสมหลักแล้วมักใส่เฉินผี ส่วนผสมอื่นในแบบจีน ได้แก่
 สาหร่ายทะเลตัดเส้น
 ข้าวบาร์เลย์
 ฟักทองต้มหั่นชิน
 ดอกกุ้ยฮฺวาโรยหน้า
 ไป่เหอ
# พิกส์อินแบลงเคตส์
thumb|พิกส์อินแบลงเคตส์ที่สุกแล้ว
พิกส์อินแบลงเคตส์  หรือ คิลทิดโซลเจอส์  เป็นอาหารชนิดหนึ่งที่นิยมรับประทานในสหราชอาณาจักรและไอร์แลนด์ซึ่งประกอบด้วยไส้กรอกขนาดเล็ก (เช่นชีปอลาตา) ห่อในเบคอน พิกส์อินแบลงเคตส์นิยมรับประทานเป็นเครื่องเคียงร่วมกับไก่งวงอบในอาหารเย็นวันคริสต์มาส

สูตรการทำพิกส์อินแบลงเคตส์ปรากฏครั้งแรกใน ค.ศ. 1957 และได้รับความนิยมอย่างมากในช่วงทศวรรษ 1990 โดยดีเลีย สมิท นักเขียนตำราอาหารชาวอังกฤษซึ่งเขียนสูตรดังกล่าวในหนังสือของเธอด้วย พิกส์อินแบลงเคตส์ที่ปรุงสำเร็จพร้อมรับประทานก็เริ่มออกวางจำหน่ายในช่วงเดียวกัน

โดยทั่วไปแล้วไส้กรอกที่ใช้มักจะเป็นไส้กรอกชีปอลาตาขนาดสั้นและห่อในเบคอน อย่างไรก็ตามก็ยังมีสูตรดัดแปลงอื่น ๆ เช่นอาจใช้ไส้กรอกโชริโซ ไส้กรอกไก่ ไส้กรอกที่มีส่วนผสมอื่น ๆ เช่นแอปเปิลหรือเกาลัด ไส้กรอกชีปอลาตาขนาดยาวปกติ หรือเบคอนที่ปรุงรสหรือรมควันแทน เป็นต้น ไส้กรอกที่ห่อเบคอนเรียบร้อยแล้วสามารถนำไปทำให้สุกได้หลายวิธี เช่นทอด อบ หรือหลายวิธีร่วมกัน พิกส์อินแบลงเคตส์ที่ปรุงสำเร็จตามท้องตลาดมักให้พลังงานประมาณ 325 แคลอรีและไขมันประมาณ 22 กรัมต่อหน่วยบริโภค 100 กรัม

พิกส์อินแบลงเคตส์เป็นเครื่องเคียงไก่งวงอบในอาหารเย็นวันคริสต์มาสตามประเพณีในสหราชอาณาจักรซึ่งได้รับความนิยมอย่างมาก บางครั้งก็ยังรับประทานในวันเปิดกล่องของขวัญด้วย นิตยสาร กูดเฮาส์คีปพิง และเว็บไซต์ ยาฮู! นิวส์ จัดให้พิกส์อินแบลงเคตส์เป็นอาหารหลักในเทศกาลคริสต์มาส ร้านขายเนื้อออนไลน์แห่งหนึ่งโฆษณา "วันพิกส์อินแบลงเคตส์แห่งชาติ" ทุกเดือนธันวาคมตั้งแต่ ค.ศ. 2013

พิกส์อินแบลงเคตส์เป็นอาหารเฉพาะเทศกาลเท่านั้น และมักจะไม่พบวางจำหน่ายนอกเทศกาลคริสต์มาส อย่างไรก็ตาม ในช่วงเทศกาลคริสต์มาสก็ยังมีผู้ผลิตสินค้าอาหารที่ปรุงรสเลียนแบบพิกส์อินแบลงเคตส์เช่นมายองเนส ถั่วลิสง มันฝรั่งทอด ช็อกโกแลต เป็นต้น ไปจนถึงสินค้าชนิดอื่นเช่นน้ำยาสำหรับยาสูบอิเล็กทรอนิกส์กลิ่นพิกส์อินแบลงเคตส์ หรือชุดนอนพิมพ์ลายพิกส์อินแบลงเคตส์ เป็นต้น ซูเปอร์มาร์เกตเทสโก้ใน ค.ศ. 2019 รายงานผลการสำรวจผู้ซื้อสินค้าว่าพวกเขาต้องการเสิร์ฟพิกส์อินแบลงเคตส์ในอาหารเย็นวันคริสต์มาสมากกว่าเครื่องเคียงชนิดอื่นแม้กระทั่งยอร์กเชอร์พุดดิง

ในสหรัฐมีอาหารที่ลักษณะคล้ายคลึงกันที่เรียกว่าพิกส์อินอะแบลงเคตซึ่งมักจะสับสนกันกับพิกส์อินแบลงเคตส์ในสหราชอาณาจักร อย่างไรก็ตาม พิกส์อินอะแบลงเคตในสหรัฐจะเป็นไส้กรอกในแป้งพายแทนที่จะเป็นเบคอน ในบางพื้นที่ของสหรัฐโดยเฉพาะบริเวณที่มีประชากรชาวอเมริกันเชื้อสายโปแลนด์อยู่มากนั้น ชื่อ "พิกส์อินอะแบลงเคต" ก็อาจจะหมายถึงอาหารจำพวกกะหล่ำปลียัดไส้เช่นกอวอมป์กีเป็นต้น
# ปูโตบุมโบง
ปูโตบุมโบง  หรือ ปูโตโบมโบง  เป็นขนมฟิลิปปินส์ประเภทปูโตชนิดหนึ่ง ปูโตบุมโบงมีสีม่วง ทำจากข้าวเหนียวนึ่งในกระบอกไม้ไผ่ นิยมวางจำหน่ายในช่วงเทศกาลคริสต์มาสในประเทศฟิลิปปินส์

 ที่มาของชื่อ 
ชื่อ "ปูโตบุมโบง" หรือ "ปูโตโบมโบง" มาจากคำในภาษาตากาล็อกสองคำได้แก่ ปูโต ซึ่งหมายถึงขนมแป้งข้าวนึ่ง และ บุมโบง หรือ โบมโบง ซึ่งหมายถึงกระบอกไม้ไผ่ ชื่อขนมนี้บางครั้งมักสะกดผิดเป็น "ปูโตบุงโบง" หรือ "ปูโตโบงโบง"

 วิธีการทำ 
thumb|ปูโตบุมโบง
ปูโตบุมโบงทำจากข้าวเหนียวพันธุ์เฉพาะที่เรียกว่า ปีรูรูโตง  ในภาษาตากาล็อกหรือ tapol ในภาษากลุ่มวิซายัน ซึ่งมีสีม่วงเข้มจัดจนเกือบดำ ข้าวปีรูรูโตงจะนำไปผสมกับข้าวเหนียวขาวโดยใช้ข้าวปีรูรูโตงปริมาณน้อยกว่าข้าวเหนียวขาวมาก บางครั้งอาจใช้ข้าวเจ้าขาวแทนข้าวเหนียวขาวได้ถ้าต้องการให้เนื้อเหนียวน้อยลง

เมล็ดข้าวที่นำมาใช้จะนำไปแช่น้ำ (หรือตามธรรมเนียมดั้งเดิมจะใช้น้ำเกลือ) ข้ามคืนเพื่อให้มีรสชาติออกเปรี้ยวเล็กน้อย เมล็ดข้าวที่แช่น้ำเรียบร้อยแล้วจะถูกอัดลงไปในกระบอกไม้ไผ่เพื่อนำไปนึ่ง ภายในกระบอกไม้ไผ่จะเคลือบด้วยน้ำมันมะพร้าวตามธรรมเนียมดั้งเดิม หรืออาจใช้เนยหรือเนยเทียมแทนได้ บางครั้งผู้ปรุงจะบดเมล็ดข้าวก่อนอัดลงไปในกระบอก แต่บางครั้งก็จะบรรจุลงไปโดยไม่บด

ปูโตบุมโบงที่นึ่งเสร็จแล้วจะมีรูปร่างเป็นทรงกระบอกตามกระบอกไม้ไผ่ที่ใช้ ซึ่งจะเสิร์ฟบนใบตอง เคลือบเนยหรือเนยเทียมเพิ่ม และโรยหน้าด้วยน้ำตาลมัสโควาโด (หรืออาจใช้น้ำตาลทรายแดงหรือน้ำตาลทรายขาวได้) เมล็ดงาซึ่งจะใส่หรือไม่ก็ได้ และมะพร้าวขูด บางคนนิยมเพิ่มเครื่องอย่างอื่นลงไปด้วยเช่นใช้นมข้นแทนน้ำตาลหรือเพิ่มเนยแข็งขูดเป็นต้น

 อาหารคริสต์มาส 
thumb|ปูโตบุมโบง (ล่าง) และบีบีงคา (บน) ซึ่งเป็นอาหารสองชนิดที่นิยมรับประทานในช่วงเทศกาลคริสต์มาสในประเทศฟิลิปปินส์
thumb|ผู้ค้าปูโตบุมโบงกำลังบรรจุข้าวลงในกระบอกไม้ไผ่เพื่อนึ่ง
ในประเทศฟิลิปปินส์ซึ่งประชากรส่วนใหญ่นับถือศาสนาคริสต์นิกายโรมันคาทอลิก ชาวฟิลิปปินส์จะรับประทานปูโตบุมโบงเป็นของว่างหรืออาหารเช้าในช่วงเทศกาลคริสต์มาส ปูโตบุมโบงมักจะเชื่อมโยงกับพิธีซิมบังกาบีซึ่งดำเนินเป็นระยะเวลาเก้าวัน โดยผู้ค้าจะตั้งแผงจำหน่ายปูโตบุมโบงด้านนอกโบสถ์

 การดัดแปลง 
ปูโตบุมโบงในปัจจุบันอาจจะนึ่งในกระบอกโลหะหรืออาจจะปั้นเป็นก้อนกลมหรือก้อนยาวแล้วนึ่งใน บางครั้งเนื่องจากข้าวปีรูรูโตงนั้นหาได้ยาก ทำให้บางคนเปลี่ยนไปใช้ข้าวขาวอย่างเดียวผสมกับสีผสมอาหารสีม่วงหรือแป้งมันเสาซึ่งมีสีม่วงแทน อย่างไรก็ตาม ปูโตบุมโบงที่ใช้อย่างอื่นแทนข้าวปีรูรูโตงมักจะถูกมองว่าไม่ใช่ของแท้

ร้านอาหารบางแห่งดัดแปลงปูโตบุมโบงไปเป็นเมนูต่าง ๆ เช่นไอศกรีม แพนเค้ก เค้ก และเอมปานาดา เป็นต้น

 อาหารอื่น ๆ ที่มีลักษณะคล้ายกัน 
ในจังหวัดบาตังกัสและจังหวัดปัมปังกาจะมีขนมอีกชนิดหนึ่งที่คล้ายกันชื่อว่า ปูโตงซูโลต  ซึ่งใช้ข้าวเหนียวขาวและสามารถหารับประทานได้ตลอดปีไม่เฉพาะแค่เทศกาลคริสต์มาส ส่วนในอินโดนีเซีย มาเลเซีย และประเทศอื่น ๆ ในเอเชียตะวันออกเฉียงใต้ภาคพื้นสมุทรจะมีขนมที่เรียกว่า "กูเวอปูตู"  หรือ "ปูตูบัมบู"  แต่ขนมดังกล่าวจะมีสีเขียวจากใบเตยที่ใช้ย้อมสี ขณะที่ในรัฐเกรละ รัฐทมิฬนาฑู และรัฐกรนาฏกะของอินเดียและในศรีลังกาจะมีขนมอีกชนิดหนึ่งที่เรียกว่า "ปุฏฏุ" (; ) หรือ "ปิฏฏุ"  แต่มักจะเสิร์ฟเป็นของคาวมากกว่าของหวาน ทั้งกูเวอปูตูและปุฏฏุจะใช้ข้าวเจ้าแทนข้าวเหนียว แต่ก็จะนึ่งในกระบอกไม้ไผ่เช่นเดียวกับปูโตบุมโบง
# พุลโกกี
พุลโกกี (, ; แปลว่า "เนื้อย่าง") เป็นอาหารประเภทย่างที่นำมาหั่นเป็นชิ้นบาง ๆ ย่างบนเตาย่าง มักจะผัดในกระทะในการปรุงอาหารที่บ้าน ส่วนใหญ่ใช้เนื้อวัวสันนอก ซี่โครง พุลโกกีมีต้นกำเนิดจากพื้นที่ทางตอนเหนือของคาบสมุทรเกาหลี แต่เป็นที่นิยมในเกาหลีใต้ ซึ่งสามารถพบได้ทุกที่ตั้งแต่ร้านอาหารหรูไปจนถึงซูเปอร์มาร์เก็ตท้องถิ่นในรูปแบบชุดพร้อมรับประทาน

ศัพทมูลวิทยา
พุลโกกี เป็นคำประสมที่ประกอบด้วยคำว่า พุล ("ไฟ") และ โคกี ("เนื้อ") มาจากภาษาถิ่นพย็องอัน เนื่องจากอาหารจานนี้เป็นอาหารอันโอชะของจังหวัดพย็องอัน ประเทศเกาหลีเหนือ หลังจากการปลดปล่อยคาบสมุทรเกาหลีจากการยึดครองของญี่ปุ่นในปี 1945 พุลโกกีเริ่มเป็นที่นิยมในกรุงโซลและส่วนอื่น ๆ ของเกาหลีใต้จากการนำเข้ามาโดยผู้ลี้ภัยจากพย็องอัน มีการเพิ่มคำศัพท์นี้ไว้ในพจนานุกรมภาษาเกาหลีฉบับปี 1947 ซึ่งหมายถึง เนื้อที่นำมาย่างบนเตาถ่านโดยตรง

ในพจนานุกรมมาตรฐานภาษาเกาหลีที่สถาบันภาษาเกาหลีแห่งชาติจัดพิมพ์ขึ้น คำศัพท์นี้หมายถึง เนื้อวัวที่หั่นบาง ๆ แล้วนำไปหมัก และย่างไฟ นอกจากนี้ ยังรวมอยู่ในพจนานุกรมภาษาอังกฤษ เช่น พจนานุกรมเมร์เรียม-เว็บสเตอร์ และ พจนานุกรมภาษาอังกฤษ ฉบับออกซฟอร์ด

ประวัติ
เชื่อกันว่าพุลโกกีมีต้นกำเนิดในยุคโคกูรยอ (37 ปีก่อนคริสต์ศักราช – ค.ศ. 668) แต่เดิมเรียกว่า แม็กช็อก  เป็นเนื้อย่างเสียบไม้The origin of bulgogi , official site of the Ministry of Culture, Sports and Tourism, South Korea. Bulgogi  at Encyclopedia of Korean Culture ต่อมาเรียกว่า นอบีอานี  หมายถึง เนื้อแผ่นบาง ๆ Bulgogi at Doosan Encyclopedia ในสมัยราชวงศ์โชซ็อน อาหารจานนี้กลายเป็นอาหารสำหรับคนร่ำรวยและชนชั้นสูง ในหนังสือประวัติศาสตร์เกาหลียุคกลาง ทงกุกเซซี  พุลโกกีได้รับการบันทึกภายใต้ชื่อ ย็อมจ็อก  ซึ่งแปลว่า "เนื้อย่างไฟ" แบบบาร์บีคิวบนตะแกรงฮวาโรเสียบไม้เป็นชิ้นหนาประมาณ 0.5 เซนติเมตร แม้ว่าปัจจุบันไม่ปรุงแบบเสียบไม้แล้ว แต่พุลโกกีแบบดั้งเดิมนี้ปัจจุบันมีชื่อเรียกว่า พุลโกกีซันจ็อก  แทน

ในวัฒนธรรมสมัยนิยม
พุลโกกีมีเสิร์ฟในร้านบาร์บีคิวในเกาหลี และมีแฮมเบอร์เกอร์พุลโกกีจำหน่ายในร้านอาหารจานด่วนของเกาหลีใต้หลายแห่ง เป็นเนื้อแฮมเบอร์เกอร์หมักซอสพุลโกกี เสิร์ฟพร้อมผักกาดหอม มะเขือเทศ หอมหัวใหญ่ และชีส Bulgogi burger, Asia Today, 2009-09-11. Retrieved 2010-06-27. Upgrade burgers , Hankook Ilbo, 2010-06-17.Retrieved 2010-06-27.
# อังโตนี
อังโตนี มาเตวส์ ดุส ซังตุส (เกิดวันที่ 24 กุมภาพันธ์ ค.ศ. 2000) เป็นนักฟุตบอลชาวบราซิล ปัจจุบันเล่นในตำแหน่งปีกขวาให้แก่เรอัลเบติส ในลาลิกาโดยยืมตัวมาจากแมนเชสเตอร์ยูไนเต็ด และบราซิล

 ชีวิตช่วงต้น 
อังโตนีเกิดที่โอซัสกู เซาเปาลู และเติบโตที่ Inferninho ฟาเวลาที่อยู่ห่างจากใจกลางนคร เมื่อโตขึ้น เขาเล่นฟุตบอลในทุกที่ที่เล่นได้ ทั้งบนท้องถนนหรือในบ้าน รวมกับความรักในฟุตซอลกับสตรีตฟุตบอล และเข้าชมการแข่งขันเซาเปาลูกับป้าเป็นประจำง เขามีเชื้อสายโปรตุเกส

 สถิติอาชีพ 
 สโมสร 

สโมสรฤดูกาลลีกลีกของรัฐเนชันแนลคัพลีกคัพทวีปอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูเซาเปาลู2018แซรียีอา300000—00—302019แซรียีอา29414210—10—4562020แซรียีอา002000—20—40รวม32416210—30—526อายักซ์2020–21เอเรอดีวีซี329—41—101—46112021–22เอเรอดีวีซี238—32—720033122022–23เอเรอดีวีซี21————1132รวม5718—73—173118225แมนเชสเตอร์ยูไนเต็ด2022–23พรีเมียร์ลีก254—515192—4482023–24พรีเมียร์ลีก291—421040—383รวม545—9361132—8211รวมอาชีพ14327162176613351121642

 ทีมชาติ 

ทีมชาติปีลงเล่นประตูบราซิล2021512022101202310รวม162

 ประตูในนามทีมชาติ 
 ลำดับ  วันที่  สนาม  นัดที่  คู่แข่ง  ประตู  ผล  รายการแข่งขัน 1  7 ตุลาคม 2021  สนามกีฬาโอลิมปิก, การากัส, เวเนซุเอลา  1    3–1  3–1  ฟุตบอลโลก 2022 รอบคัดเลือก 2  1 กุมภาพันธ์ 2022  อิชตาดียูมีเนย์เรา, เบลูโอรีซองชี, บราซิล  7    3–0  4–0  ฟุตบอลโลก 2022 รอบคัดเลือก

 เกียรติประวัติ 
อายักซ์
 เอเรอดีวีซี: 2020–21, 2021–22
 เคเอ็นวีบีคัพ: 2020–21

แมนเชสเตอร์ยูไนเต็ด
 อีเอฟแอลคัพ: 2022–23
เอฟเอคัพ: 2023–24

เรอัลเบติส  
ยูฟ่าคอนเฟอเรนซ์ลีก รองชนะเลิศ: 2024–25

บราซิล อายุไม่เกิน 23 ปี	
 ตูลงทัวร์นาเมนต์: 2019
โอลิมปิกฤดูร้อน: 2020

รางวัลส่วนตัว
 J-League Under-17 Challenge Cup Player of the Tournament: 2018
 FPF Copa São Paulo de Futebol Júnior Player of the Tournament: 2019
 ทีมยอดเยี่ยมแห่งฤดูกาลกังเปโอนาตูเปาลิสตา: 2019
 ผู้เล่นยอดเยื่ยมประจำเดือนเอเรอดีวีซี: ธันวาคม 2020
 ความสามารถพิเศษประจำเดือนเอเรอดีวีซี: ธันวาคม 2021
# อานาโงะ
อานาโงะ  เป็นคำในภาษาญี่ปุ่นที่ใช้เรียกปลาไหลน้ำเค็ม โดยทั่วไปมักใช้กล่าวถึง มะ-อานาโงะ (Conger myriaster) มะ-อานาโงะใช้ปรุงเป็นอาหารทะเลในประเทศญี่ปุ่น มักทำเป็นซูชิหรือเท็มปูระ ต่างจากอูนางิ (ปลาไหลน้ำจืด) ที่มักนำมาย่างกับซอส (คาบายากิ) อานาโงะมีความเข้มข้นของรสชาติและความมันน้อยกว่าอูซางิและน้อย อานาโงะยังมีรสสัมผัสนุ่มนวลและมีรสหวาน

 สปีชีส์ 
 Heteroconger hassi (Klausewitz & Eibl-Eibesfeldt 1959)
 Ariosoma anago, Anago anago or Conger anago (Temminck et Schlegel, 1846)
 Conger cinereus (Rüppell, 1830)
 Conger japonicus (Bleeker, 1879)
 Conger myriaster (Brevoort, 1856)
 Gorgasia japonica (Abe, Asai & Miki 1977)
# วัดกลาง (อำเภอเมืองขอนแก่น)
วัดกลาง เป็นวัดโบราณเก่าแก่ของจังหวัดขอนแก่น สร้างมาตั้งแต่สมัยกรุงรัตนโกสินทร์ตอนต้น เป็นวัดที่พระนครศรีบริรักษ์บรมราชภักดี (เพียเมืองแพน) ต้นตระกูลเสนอพระ อดีตเจ้าเมืองขอนแก่นคนแรกสร้างขึ้น เพื่อเป็นสถานที่สำหรับเป็นที่ชุมนุมทำบุญของประชาชนทั่วไป ในสมัยพระบาทสมเด็จพระพุทธยอดฟ้าจุฬาโลกมหาราช รัชกาลที่ 1 แห่งกรุงรัตนโกสินทร์ ราวปี พ.ศ. 2332 พร้อมกับการสร้างวัดอื่น ๆ ในเมืองขอนแก่นอีกหลายวัด ตามธรรมเนียมการปกครอง และประเพณีนิยมของภาคตะวันออกเฉียงเหนือการสร้างวัด หน้า 13 

วัดกลาง เป็นวัด สังกัดคณะสงฆ์มหานิกาย ตั้งอยู่ที่บ้านเมืองเก่า เลขที่ 347 ถนนกลางเมือง ตำบลในเมือง อำเภอเมืองขอนแก่น จังหวัดขอนแก่น ได้รับพระราชทานวิสุงคามสีมาครั้งแรกเมื่อปี พ.ศ. 2350 ขนาดกว้าง 20 เมตร ยาว 40 เมตร และครั้งที่ 2 เมื่อวันที่ 5 มิถุนายน พ.ศ. 2550 ขนาดกว้าง 40 เมตร ยาว 80 เมตร มีพื้นที่ 7 ไร่ 2 งาน โฉนดที่ดิน เลขที่ 709 ตั้งอยู่ริมยึงแก่นนคร

 ประวัติ 
ราวปี พ.ศ. 2332 ท้าวสัก ตำแหน่งเพียเมืองแพน อยู่บ้านชีโหล่น เมืองสุวรรณภูมิ ได้ชักชวนครอบครัวได้ประมาณ 330 ครอบครัว อพยพมาตั้งบ้านเรือนขึ้นใหม่อีกแห่งหนึ่ง เรียกว่า บ้านบึงบอน ต่อมาพระบาทสมเด็จพระพุทธยอดฟ้าจุฬาโลก มีพระบรมราชโองการยกฐานะให้เป็น "เมืองขอนแก่น" แต่งตั้งให้ "ท้าวสัก" เป็นเจ้าเมืองขอนแก่นคนแรก มีนามว่า "พระนครศรีบริรักษ์" เนื่องจากชนชั้นปกครองเมืองต่าง ๆ ในภาคตะวันออกเฉียงเหนือ ซึ่งมีเชื้อสายเนื่องมาจากนครเวียงจันทน์ เมื่อท้าวเมืองแพน หรือพระนครศรีบริรักษ์บรมราชภักดี ได้ตั้งเมืองขอนแก่นขึ้นที่บ้านบึงบอน จึงได้เริ่มสร้างวัดขึ้น 4 วัด ตามธรรมเนียมการปกครอง และประเพณีนิยมของภาคตะวันออกเฉียงเหนือ คือ

 วัดเหนือ อยู่ทางทิศเหนือของตัวเมือง หรืออยู่ทางต้นน้ำ สำหรับเป็นสถานที่ชุมนุมทำบุญของเจ้าเมือง ปัจจุบัน คือ วัดธาตุ พระอารามหลวง
 วัดกลาง อยู่กึ่งกลางระหว่างวัดเหนือกับวัดใต้ สำหรับเป็นที่ชุมนุมทำบุญของประชาชนทั่วไป ปัจจุบัน คือ วัดกลาง
 วัดใต้ อยู่ทางทิศใต้ของตัวเมือง หรืออยู่ทางใต้ของสายน้ำ ปัจจุบัน คือ วัดหนองแวง พระอารามหลวง
 วัดท่าแขก สำหรับพระภิกษุอาคันตุกะจากถิ่นอื่นมาพัก และประกอบพุทธศาสนพิธี ปัจจุบันคือ วัดโพธิ์โนนทันการสร้างวัด หน้า 13 

 ที่ตั้งและขนาด 
วัดกลาง ตั้งอยู่ที่บ้าน เมืองเก่า เลขที่ ๓๔๗ หมู่ที่ – ถนนกลางเมือง ตำบลในเมือง อำเภอเมืองขอนแก่น จังหวัดขอนแก่น มีพื้นที่ 7 ไร่ 2 งาน

 อาณาเขตติดต่อ 
ทิศเหนือ ประมาณ 2 เส้น 4 วา จรดที่ดินเอกชน

ทิศตะวันออก ประมาณ 3 เส้น 7 วา จรดถนนรอบบึง

ทิศใต้ ประมาณ 2 เว้น 3 วา จรดถนนเหล่านาดี

ทิศตะวันตก ประมาณ 3 เส้น 5 วา จรดถนนกลางเมือง

 ลำดับเจ้าอาวาส 
วัดธาตุ เริ่มตั้งแต่สร้างวัด เมื่อราว พ.ศ. 2332 ในสมัยพระบาทสมเด็จพระพุทธยอดฟ้าจุฬาโลกมหาราช รัชกาลที่ 1 แห่งกรุงรัตนโกสินทร์ เป็นต้นมา ไม่สามารถหาหลักฐานได้แน่ชัดว่ามีเจ้าอาวาสครองวัดนี้มาแล้วกี่รูป แต่เท่าที่มีหลักฐานแน่นอนปรากฏ ดังนี้
+ลำดับรายนามปีที่ดำรงตำแหน่ง1พระครูพิศาลอรัญญเขตร์พ.ศ. 2440 - 24712ไม่ปรากฏชื่อพ.ศ. 2472 - 24933พระมหาสุบิน สุวณฺโณพ.ศ. 2494 - 24974พระครูมงคลสารนิเทศพ.ศ. 2498 - 25505พระครูมัชฌิมธรรมโสภณพ.ศ. 2550 - ปัจจุบัน

 รูปภาพ